 Kala duwanaanta tilmaamta billowga burburka ayaa ka tarjumaya in marba meel laga eego tan hore waxaa laga eegay habac sanaantii ku timid ciidanka xoogga dalka iyo inuu is badalay muraalkooda, taasoo laga arkay gudaha dalka iyo dibaddiisaba, gudaha waxaa badatay ruqso waydiisashada dibaddana ay badatay saraakiisha u goosanaysa dhanka mucaaradka hubaysan ee ka dagaalamayey gudaha Xabaashida, marnka waxaa laga eegay in dagaalada Gobolada dhexe ay billow u ahaayeen dagaaladii ka dhacay gudaha dalka eedayn ma ahan ujeedka ee waa uun tilmaamid, taasi oo ku lug yeelatay dhaqdhaqaaqyadii ka soo horjeestay dawladda, midda ugu dambaysa waa midda ugu xoogga badan ee sida cad loo wada fahmi karo, maxaa yeelay waa meesha ay ka dheceen iska hor imaadyadii ugu adkaa ee abid dawladda looga soo horjeesto. 